pakistani air space reopen: पाकिस्तान ने उड़ानों के लिए खोला आसमान तो एयर इंडिया के पायलटों को हवा में मिला सरप्राइज - unknown to the development air india pilots got midair surprise as karachi atc opens skies | Navbharat Times
ELECTION_TOPBAND_1590696031245
unknown to the development air india pilots got midair surprise as karachi atc opens skies
टाइम्स न्यूज नेटवर्क | Updated: 17 Jul 2019, 09:53:00 AM IST
पाक एयर स्पेस खुलने से एक घंटा पहले दिल्ली पहुंचा विमान। (सांकेतिक तस्वीर)
पाकिस्तान ने मंगलवार को अपना एयर स्पेस दोबारा खोल दिया
इस वर्ष 27 फरवरी को बालाकोट में भारती सेना की एयर स्ट्राइक के बाद से पाक एयर स्पेस बंद था
इस कारण भारतीय विमानों को लंबी दूरी तय करते हुए सफर करना पड़ रहा था
पाक एयर स्पेस से आने के कारण एयर इंडिया का विमान एक घंटे पहले दिल्ली पहुंच गया
कैप्टन वासदेव सिंह जसरोतिया मंगलवार की सुबह एयर इंडिया का विमान एआई 184 उड़ा रहे थे, तभी कॉकपिट में कराची एयर ट्रैफिक कंट्रोल (एटीसी) की आवाज गूंजी। कराची एटीसी ने बताया- 'पाकिस्तान एयर स्पेस खुला हुआ है।' दुनिया की सबसे लंबी दूरी की नॉन-स्टॉप फ्लाइट्स में एक सैन फ्रैंसिस्को से दिल्ली आते वक्त कैप्टन और उनके को-पायलट आदित्य यादव को यह आवाज सुनकर सुखद आश्चर्य हुआ क्योंकि उन्हें 14.50 बजे सैन फ्रैंसिस्को से उड़ान भरते वक्त इसकी जानकारी नहीं थी।
अचानक मिली खुशखबरी
We welcome the good dicision taken by Pakistan govt
उस वक्त बोइंग 777-200 ईरान के ग्राउंड एयर स्पेस में था और पाकिस्तान के एयरस्पेस में प्रवेश किए बिना लंबे रास्ते की ओर मुड़ने ही वाला था। उन्हें पता नहीं था कि पाकिस्तान की सरकार ने मंगलवार को भारतीय समयानुसार 12.41 बजे अपना एयर स्पेस खोल दिया। कैप्टन जसरोतिया ने कहा, 'मैंने आवाज सुनकर कराची एटीसी से कई बार पूछताछ की और जब उन्होंने पुष्टि कर दी तो हमारी फ्लाइट पाकिस्तान के एयरस्पेस में घुस गई।'
एक घंटा पहले दिल्ली पहुंचा विमान
बालाकोट एयर स्ट्राइक के बाद बंद पड़े पाक एयर स्पेस के दोबारा खुलने पर फ्लाइट एआई 184 पहला भारतीय विमान थो जो दिल्ली आते वक्त पाकिस्तानी एयर स्पेस से होकर गुजरा। हालांकि, क्रू ने फ्लाइट में इसकी घोषणा नहीं की क्योंकि यात्री चिंता में पड़ सकते थे। उस विमान में 235 यात्री और 12 कैबिन क्रू के साथ-साथ चार पायलट्स थे। ये सभी निश्चित समय से एक घंटे पहले ही दिल्ली पहुंच गए।
एक घंटे की कम उड़ान से बचा 5.7 टन फ्यूल
जरसोतिया ने कहा, 'हमारा फ्लाइट टाइम 18 घंटे का था जो एक घंटे कम हो गया। हमारे विमान में 5.7 टन फ्यूल बच गया। जब हमने घोषणा की कि हम तय समय से बहुत पहले ही दिल्ली पहुंच रहे हैं तो यात्री बहुत खुश हो गए।' एयर इंडिया के एक वरिष्ठ अधिकारी ने बताया, 'हमारी दूसरी फ्लाइट भी मंगलवार को सैनफ्रैंसिस्को से दिल्ली 4.30 बजे ही पहुंच गई जिसे 6.30 बजे पहुंचना था। धीरे-धीरे हमारी सारी उड़ानें फरवरी से 27 फरवरी से पहले के रूट पर पाकिस्तान से होकर आएगी।'
Web Title unknown to the development air india pilots got midair surprise as karachi atc opens skies(Hindi News from Navbharat Times , TIL Network)
और जानें:बोइंग 777-200बालाकोट एयर स्ट्राइकपाकिस्तानी एयरस्पेसकराची एटीसीpakistani air space reopenbalacot air strikeindia Newsindia News in Hindiindia Latest Newsindia Headlinesभारत समाचार